ציטוטים על מפקדים בצה"ל

 "המפקד שלנו לכל דרגותיו, לא פאר לו ולא והדר. הכרנו את הקצין הגרמני בגסותו הדוחה,  
בחיצוניותו האומרת: "שלטון הכוח, בוז לכל העולם שאיננו צבאי"; ראינו את הקצין הבריטי השומר  
מרחק בינו לבין אנשי השורה. יודעים אנו כי גם הצבא האדום מצא לנחוץ לענוד לכתפי קציניו אותות  
וציונים מיוחדים ולהעלותם על פני חייליו.  
למפקד שלנו אין קישוטים מיוחדים ואין לו סימני-היכר חיצוניים. שלטון המפקד שלנו הוא שלטון  
הבא מתוך הכרת השורה במפקדה. זהו רצון טוב שנהפך לחוק ומשמעת. ...משום כך הכל תלוי אצלנו  
באישיותו של המפקד".   
יצחק שדה

* "חשבתי פעם שקצין יכול לנוח יותר מחייל, וטעיתי טעות חמורה. באימונים אני נמצא עמהם כל רגע מאותם הרגעים הארוכים. במשך כל הזמן אני נתון במתח עבודה מתמיד. נטל של דאגות ואחריות עד למעל הראש נותנים את רישומם, ואני מרגיש את כל עולו של הפיקוד על צווארי." ~ מתוך "מכתבי יוני"
* "יומי מתחיל בין שלוש לארבע לפנות בוקר ונגמר כמעט באותה שעה למחרת. בעוד חודש אני חוזר ליחידה הקודמת שלי. אתם הרי יודעים שבחודשים האחרונים כיהנתי בתפקיד מ"פ באחת הסיירות של צה"ל. " ~ מתוך "מכתבי יוני"
* "אני כבר זמן מה מפקד מחלקה ב[צנחנים](https://he.wikipedia.org/wiki/%D7%97%D7%98%D7%99%D7%91%D7%AA_%D7%94%D7%A6%D7%A0%D7%97%D7%A0%D7%99%D7%9D), ואומר לכם רק זאת- מעודי, בכל תקופת שירותי הצבאי, לא חשתי סיפוק רב כל כך מן השהיה בצבא, וגם לא הפקתי כל כך הרבה ממנה כפי שהפקתי בשבועות האחרונים. " ~ מתוך "מכתבי יוני", עמוד 113